钦定古今图书集成/明伦汇编/官常典/第389卷 > 《四门助教厅壁记》柳宗元
## 钦定古今图书集成/明伦汇编/官常典/第389卷 > 《四门助教厅壁记》柳宗元

周人置虞庠于四郊，以养国老，教胄子。《祭统》曰：“天子
设四学”，盖其制也。《易传太初篇》曰：“天子旦入东学，昼
入南学，夕入西学，暮入北学。”蔡邕引之，以定明堂之
位焉。《大戴礼保傅篇》曰：“帝入东学以贵仁，入南学以
贵信，入西学以贵德，入北学以尊爵。”贾生述之，以明
太子之教焉。故曰：“为大教之宫，而四学具焉。”参明堂
之政，原大教之极，其建置之道弘也。后魏太和中，立
学于四门，置助教二十人。隋氏始隶于国子，而降置
五人。国朝始合于太学，又省至三人，员位弥简。其官
尢难，非儒之通者不列也。四门学之制，掌国之上士、
中士、下士，凡三等，侯、伯、子、男凡四等。其子孙之为胄
子者，及士庶人之子为俊士者，使执“其业而居其次，
就师儒之官而考正焉。助教之职，佐博士以掌鼓箧
榎楚之政令，分其人而教育之。其有通经力学者，必
于岁之杪，升于礼部，听简试焉。课生徒之进退，必酌
于中道，非博雅庄敬之流，固不得临”，于是故有去而
升于朝者。贺秘书由是为博士，归散骑由是为左拾
遗。旧制，以拾遗为八品清官，故必以名实者居于其
位。贞元中，王化既成，经籍少间，有司命太学之官，颇
以为《易》专名誉，好文章者，咸耻为学官。至是，河东柳
立始以前进士求署兹职，天水武儒衡、闽中欧阳詹
又继之，是岁为四门助教，凡三人，皆文士，京师以为
异。余与立同祖于方舆，公与武公同升于礼部，与欧
阳生同志于《文四门助教署》，未尝纪前人名氏，余故
为之记，而由夫三子者始。

业先生乐雅乐之复古，顾甘泽之及时，于是乎赋喜
雨之诗，推本归功于成均之和。迺三月辛已，国子监
后圃梨花盛开，先生率僚吏席林台之上，尊有醴，盘
有蔬，肴胾杂陈，劝酬交错。饮且半酣，命能琴者作古
操一阕，禽鸟翔舞，云风低回。先生于是歌《木兰》之引，
“以寓斯文之至乐，而泳圣泽之无穷也。”明日僚友酌
酒而赓之，又明日诸生之长酌酒而赓之，气和辞畅，
洋洋乎盛哉！虞某起言曰：“古之教者必以乐，故感其
心也深，而成其德也易。命大夫者犹与之登高赋诗，
而观其能否。兹事不闻久矣，今吾师友僚佐，乃得以
讲诵之暇，从容咏歌，庶几乎乐而不”淫者，亦《成均》之
义也。命弟子缉录为卷，以贻诸好事，可览观焉。谨序。